OpenLLM-France/wikimedia huggingface dataset:
# Robert Walpole

Robert Walpole (Houghton, Norfolk, Ingalaterra, 1676ko abuztuaren 26a - Londres, Ingalaterra, 1745eko martxoaren 18a) ingeles politikaria izan zen. Whig Alderdiko buruzagi izan zen. De facto, Britainia Handiko Erresuma Batuko lehen ministro kargua betetzen zuen lehen pertsona izan zen. Boterean ia 21 urtez egon zen, 1721etik 1742ra arte.

## Biografia

1708an, gerra-idazkari izan zen eta 1710ean, itsas armadako buru. 1712an, Tory Alderdiak hauteskundeak irabazirik, ustelkeria zela eta egin zizkioten salaketengatik Londresko dorrean sartu zuten. Aske utzi zutenean, Hannoverko etxearen alde agertu zen, eta, dinastia haren eta Jurgi I.a Erresuma Batuko erregearen arteko harreman onei esker, berriro zenbait kargu eman zizkioten, eta gobernuan esku handia izan zuen harrezkero.
Ingalaterrako parlamentu-sistema ezarri zuen, eta lehen gobernuburua izan zen; politika bakezalea egin zuen, zerga apalak ezarri zituen eta ardoaren eta tabakoaren gaineko zergak finkatu zituen. Jurgi II.a Erresuma Batukoaren garaian ere eragin handia izan zuen, Karolina erreginaren laguntzari esker, batez ere, baina Karolina hil ondoren (1737), oposizioak egin zizkion kritika ugariei aurre egin ezinik, 1742an dimisioa eman zuen.
Hugo Walpole bere semea izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ https://www.gov.uk/government/people/robert-walpole
* ↑ https://www.euskadi.eus/web01-a2lurhiz/eu/contenidos/termino/_c06007/eu_w_0036/w0036.html
* ↑ https://www.euskadi.eus/web01-ejeduki/eu/contenidos/termino/_c06007/eu_w_0034/w0034.html

## Kanpo estekak

* Datuak: Q104190
* Multimedia: Robert Walpole / Q104190
# Robert Verbeek

Robert Verbeek (1961eko uztailaren 26a - ) Herbehereetako futbolari ohia eta entrenatzailea da.

## Kanpo estekak

* (Japonieraz) J.League Data Site
* Datuak: Q7350600
# Robert Vrečer

Robert Vrečer (Celje, 1980ko urriaren 8a) esloveniar txirrindulari ohia da. 2013an Euskaltel Euskadik fitxatu zuen puntuen bila, UCIk urte batetik bestera arauak aldatu baitzituen eta. Aurreko urtean bere herrialdeko erlojupeko txapelketa irabazi zuen besteak beste.

## Taldeak

* Radenska (2006-2008).
* Adria Mobil (2009).
* Obrazi deloRevije (2010).
* Perutnina Ptuj (2011).
* Team Vorarlberg (2012).
* Euskaltel Euskadi (2013).
* Team Vorarlberg (2014).

## Palmaresa

2008
* Medio Brenta Giroa.
* Ljubliana-Zagreb.
* Gianfranco Bianchin Saria.
2009
* Zagreb-Ljubliana.
2010
* Istrian Spring Saria eta bi etapa.
* Eslovakiako Itzulia eta bi etapa.
* Gianfranco Bianchin Saria
2011
* Istrian Spring Saria eta bi etapa.
* 3. Esloveniako Itzulian eta etapa bat.
* Szlakiem Grodow Piastowskich eta etapa bat.
* Sudkarten Sari Nagusia.
2012
* Greziako Itzulia eta etapa bat.
* Esloveniako Erlojupeko Txapelketa.
* Oberosterreichrundfahrt eta etapa bat.
* Loir-et-Cher Tourreko etapa bat.
* Gevaudan Languedoc-Roussillon Tourreko etapa bat.
* 3. Austriako Itzulian

## Kanpo estekak

* Datuak: Q946403
* Multimedia: Robert Vrečer / Q946403
# Robert Watson-Watt

Robert Watson-Watt (Brechin, 1892ko apirilaren 13a - Inverness, 1973ko abenduaren 5a) eskoziar fisikaria izan zen . Dundeeko Unibertsitateko irakasle izan zen; geroago britainiar meteorologia-zerbitzuetan aritu zen, eta Aire Ministerioko komunikazio-zuzendari izendatu zuten. Irrati-uhinen igorpen eta harrerari buruzko lanak egin zituen, eta objektuen distantzia neurtzeko sistema bat asmatu zuen: sistema horren arabera, gorputz bati irrati-uhinak igorri eta gorputz horretan islatzen direnean atzera itzultzeko ematen duten denbora neurtuz kalkulatzen da gorputza zein distantziatara dagoen. Sistema horri esker 1935ean hegazkin baten ibilbidea jarraitu ahal izan zuen lehen aldiz. Watson-Watten lanak oinarrizkoak izan ziren radarra asmatzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q342591
* Multimedia: Robert Watson-Watt / Q342591
# Robert Venturi

Robert Charles Venturi (Philadelphia, 1925eko ekainaren 25a – ibidem, 2018ko irailaren 18a) arkitekto estatubatuar post-modernista izan zen.
Hasieran Eero Saarinen eta gero Louis Kahn arkitektoentzat lan egin zuen John Rauch-ekin agentzia ireki zuen arte. Pennsylvaniako Unibertsitateko kide zela emazte izango zuen Denise Scott Brown arkitekto eta hirigilea ezagutu zuen, 1967 agentziarekin bat egin zuena. Rauch-ek agentzia utzi eta gero 1989an, oraingo izena hartu zuen: Venturi, Scott Brown and Associates, Inc.
Robert Venturik Pritzker Saria irabazi zuen 1991 urtean.
Venturi oso kritiko izan zen arkitektura moderno ortodoxoaren proiektu funtzional eta garbiegiekin. Bere ideien manifestua Konplexutasuna eta Kontradikzioa Arkitekturan (1966) liburuan laburbiltzen da. Hala ere, ezagunagoa egin zen Las Vegas-etik Ikasten (1972-1977) lan bilduma atera zuenean, Las Vegas-eko (AEB) strip edo zerrenda (kale nagusia) eta bertako kasino-hotelak aztertu zituenean. Bertan, eraikinak sailkatzeko "hangar apaindua"ren teoria azaltzen du (decorated shed), "ahate eraikina"ri kontrajarriz.

## Lan garrantzitsuak

* 1962 : Vanna Venturi Etxea (Amaren Etxea), Chestnut Hill, Philadelphia, Pennsylvania, AEB (marrazki eta argazkiak)
* 1960-1963 : Guild House',' Philadelphia, Pennsylvania, AEB
* 1966-1968 : Suhiltzaile etxea, Columbus, Indiana, AEB
* 1970 : Trubek eta Wislocki etxeak, Nantucket Uhartea, Massachusetts Wislocki
* 1970 : Maison Wislocki à Nantucket Island, Massachusetts
* 1975 : Etxe pribatua" Tucker Town, Bermudak
* 1983 : Gordon Wu pabilioia Princeton Unibertsitatea, New Jersey, AEB
* 1990 : Sainsbury Hegala, National Gallery, Londres
* 1992-1999 : Haute-Garonneko departamendu etxea Okzitaniako Tolosa, Frantzia (argazkiak)

## Idazkiak

* Complexity and Contradiction in Architecture, The Museum of Modern Art Press, New York 1966.
* Learning from Las Vegas (D. Scott Brown eta S. Izenour-ekin), Cambridge MA, 1972, 1977an gainbegiratua.
* Iconography and Electronics upon a Generic Architecture : A View from the Drafting Room, MIT Press, 1998.
* Architecture as Signs and Systems (with D. Scott Brown), Harvard University Press, 2004.

## Kanpo loturak

* Venturi, Scott Brown and Associates, Inc. agentziaren web gunea
* Robert Venturiren biografia Pritzker sarien webgunean
* Datuak: Q212312
* Multimedia: Robert Venturi / Q212312
# Robert Walser

Robert Walser (Biel hirian, Suitza, 1878ko apirilaren 15a - Herisau, Suitza, 1956ko abenduaren 25a) Suitzan jaiotako idazlea izan zen. Alemanieraz idatzi zuen.

## Bizitza

Famili ugari baten semea, Karl Walser margolariaren anaia izan zen. Hamalau urterekin, ikasketak utzi zituen; eta, idazketan jardun ahal izateko, era guztietako lanbideetan aritu zen -mandatari, aktore, liburu-saltzaile, bankuko langile, artxibozain, idazkari-. Silesiako gaztelu batean etxezain izateko klaseak ere hartu zituen. Ezinegon handia zuen, eta bere liburuetako pertsonaiena bezain alderraia eta ezegonkorra zuen bizitza. Izan ere, bizimodu nomada aukeratu zuen, eta Stuttgarten, Zurichen, Berlinen eta Bernan bizi izan zen. Azken hiri horretan egon zen lehen sei urteetan bakarrik, esaterako, hamabost aldiz aldatu zuen etxez.
Hainbat idazle handik goraipatu dute ; hala, Kafkak, Robert Musilek, Elias Canettik eta Walter Benjaminek bere liburuei buruz berotasun handiarekin idatzi zuten. Halaber, Thomas Bernhardek eta Peter Handkek alemanezko idazleen azken belaunaldiengan izan duen eragin ukaezina oroitarazi dute. Hala eta guztiz ere, bere argitalpenek ez dute inoiz irakurleen arrakastarik lortu, eta idazleak bere obrak argitaratzeko zailtasun handiak izan zituen.
1925ean, herentziazko zorotasun baten lehen zeinuak agertu zitzaizkion. Askotan mozkortu egiten zen, eta entzunezko aluzinazioak, gaueko beldurrak eta agresibitate krisiak zituen. Bere arreba Lisa Walserrek, hil zen arte, etengabe sostengatu zuen; eta, 1929an, bere aholkuei jarraiki, Walser Waldauko zoroetxean sartu zen, borondatez. Laster, Herisaura transferitu zuten, eta bertan bizi izan zen hil arte, eguberri egun batean, inguruan paseatzen ari zela, han hogeita lau urte eman ondoren.

## Lanak
### Elaberriak

* Geschwister Tanner. 1907
* Der Gehülfe. 1908
* Jakob von Gunten. 1909
* Der Spaziergang. 1917
* Der Räuber. 1925
Euskaratua badago “Jakob von Gunten” eleberria. Tonu autobiografiko argia du. Gazte zenean etxezainen eskolan izandako zenbait hilabeteko esperientziaren ondorioz idatzi zuen. Izan ere, eremu hori mendetasuna eta altxamendua, desioa eta bere frenoak, ikertzeko erabili zuen. Liburu horretan, beraz, ordenaren goraipamena eta ironia batera agertzen dira.

### Kontaketak

* Fritz Kochers Aufsätze. 1904
* Geschichten. 1914
* Poetenleben. 1917
* Die Rose. 1925
* Aus dem Bleistiftgebiet Band 1-6. Mikrogramme 1924/33.

### Poesia

* Gedichte. 1909
* Feuer. Unbekannte Prosa und Gedichte.
* Aufsätze. 1913

## Erreferentziak

* ↑ Jakob von Gunten : egunkari bat / Robert Walser ; itzulpena, Edorta Matauko. Narratiba (Erein) ; 57. ISBN 84-9746-274-2

## Kanpo estekak

* (Alemanez)Robert Walser-Zentrum http://www.robertwalser.ch/
* Datuak: Q123075
* Multimedia: Robert Walser / Q123075
# Robert Walter Weir

Robert Walter Weir (New York, 1803ko ekainaren 18a – ibidem, 1889ko maiatzaren 1a) estatubatuar margolaria izan zen.
Hemezortzi urterekin merkataritza bulegari lana utzi zuen msrgolaritzan aritzeko. 1822tik 1824ra arte ikasi zuen New Yorken eta 1824an Italiara joan zen. Erroman eta Florentzian Pizkundeko maisuak ikasi zituen. 1827an New Yorkera itzuli zen eta hiriko komunitate artistikoan sartu zen. 1846tik 1876ra marrazketa irakaslea izan zen West Pointeko Akademia militarrean. Bi aldiz ezkondu zen eta hamasei seme-alaba izan zituen.
Hudson Ibaiaren Eskolako kide izan zen. Gai historikoak margotu zituen batez ere, eta erretratu batzuk ere egin zituen.

## Iruditegia

* The Greenwich Boat Club, 1833, Princeton University Art Museum
* Embarkation of the Pilgrims 1844, United States Capitol Rotunda, Washington,
* John Canfield Spencer
* James Monroe, (after Durand and Stuart)
* Winfield Scott
* John Eaton
* Saint Nicholas, 1837
* The Microscope, 1849
* Taking the Veil, 1863
* The Hudson River from Hoboken, 1878

## Kanpo estekak

* Datuak: Q3695965
* Multimedia: Robert Walter Weir / Q3695965
# Robert Wiene

Robert Wiene (Breslau, Silesia, 1873ko apirilaren 27a - Paris, 1938ko uztailaren 17a) Alemaniako zinemagilea izan zen.

## Biografia

Antzerkian ari izan zen aktore eta zuzendari. Film bakar batek egin zuen ospetsu, Das Cabinet des Dr. Caligari (1919, Caligari doktorearen gela), espresionismoa goi-mailara eraman zuen filmak. Herman Warm, Walter Röhrig eta Walter Reimann dekoratugileek egin zituzten filmeko dekoratu bitxi eta ikusgarriak, lauak, margotuak eta itxuragabetuak. Film horrek sortu zuen joerari "Kaligarismo" deitu zitzaion, eta zinemaren historian mugarri izanagatik, askok gogor gaitzetsi zituzten bere gehiegikeriak. Beste filmak tankera berekoak dira. Nazismoari ihesi, Parisen erbesteratu zen.

## Filmografia hautatua

* 1919 Das Cabinet des Dr. Caligari
* 1920 Genuine
* 1921 Die Rache einer Frau
* 1923 Raskolnikow
* 1923 I.N.R.I.
* 1924 Orlacs Hände
* 1926 Der Rosenkavalier
* 1930 Der Andere
* 1931 Der Liebesexpress
* 1934 Eine Nacht in Venedig
* 1938 Ultimatum

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q76552
* Multimedia: Robert Wiene / Q76552
# Rooseveltita

Rooseveltita fosfato motako minerala da eta monazita taldearen kidea da.

## Ezaugarriak

Rooseveltita fosfato mineralaren formula kimikoa hau da: ${\ce {Bi(AsO4)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 4,5 da.

## Erreferentziak

* 1 2 (Ingelesez) «Rooseveltite: Mineral information, data and localities.» www.mindat.org (Noiz kontsultatua: 12-05-2019).
# Roosky

Roosky (irlanderaz Rúscaigh) Irlandako udalerri bat da, Roscommon konderriak, Leitrim konderriak eta Longford konderriak bat egiten duten lekuan, eta Shannon ibaiaren ertzean dagoena. 2013ko erroldaren arabera 523 biztanle zituen.

## Kanpo estekak

* Datuak: Q2279663
* Multimedia: Roosky / Q2279663
# Root udalerria, Adams konderria (Indiana)

Root udalerria Ameriketako Estatu Batuetako Indiana estatuko udalerri bat da, Adams konderrian. Azken zentsuaren arabera 6.033 biztanle zituen, 35.57 milia karratu (92.1 km$^2$) eremuan.

## Ekonomia

2020ko zentsuaren arabera, Root udalerriak 2671 etxebizitza zeuden. Per capita diru-sarrerak 28.175 estatubatuar dolar ziren.

## Kanpo estekak

* Datuak: Q7366565
* Multimedia: Root Township, Indiana / Q7366565
# Rootstown udalerria, Portage konderria (Ohio)

Rootstown udalerria Ameriketako Estatu Batuetako Ohio estatuko udalerri bat da, Portage konderrian. Azken zentsuaren arabera 8.602 biztanle zituen, 27.2 milia karratu (70 km$^2$) eremuan.

## Ekonomia

2020ko zentsuaren arabera, Rootstown udalerriak 2902 etxebizitza zeuden. Per capita diru-sarrerak 33.752 estatubatuar dolar ziren.

## Kanpo estekak

* Datuak: Q1897654
* Multimedia: Rootstown Township, Portage County, Ohio / Q1897654
# Root (Luzerna)

Root Suitzako udalerria da. Luzerna kantonamenduan dago, Luzerna Herrialdea barrutia barrutian. 2014an 5,040 biztanle zituen 8,65 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q14575
* Multimedia: Root LU / Q14575
Buchrain Dierikon Gisikon Honau Inwil Udligenswil
# Root

Root, Unix, Linux edo BSD bezalako Unix ingurune bateko sistemen administratzaileari edo supererabiltzaileari deritzo.
Bere eginkizuna gainontzeko erabiltzaile eta sistemaren arteko elkarrekintza bermatzea da, baimenak kudeatuz eta taldeetan sailkatuz, sisteman duen jarduera eta esparrua kontuan hartuz.
Gerta daiteke root erabiltzaileak gordetako zenbaitatuetara atzipen edo ikusteko aukerarik ez izatea. Adibide garbi bat erregistraturiko erabiltzaileen pasahitzak dira, baina ez da adibide bakarra.
Badira supererabiltzailearen jokaera emulatzeko moduak sistemaren atzipen totala maiz behar duten erabiltzaileentzat; oso ohikoa, erabilpen pertsonaleko sistemetako erabiltzaileentzat. Hau da, sudo edo gkdudo bezalako komandoak erabiliz, zeintzuk taldeen bidez kudeatuak izango diren segurtasun zuloak ekiditeko.

## Supererabiltzaile anitz

Enpresa handietan ez da nahikoa supererabiltzaile bakarra sistemaren administraziorako. Hau da, administratzaile bat baino gehiago egoten dira, baina inola ere ez kontu berberarekin, root kontu bakarra baitago. Horrek pasahitzaren gaineko politikaren gainean oso ondorio larriak ekar litzake, aldaketak maiz egitea eta pasahitza isilpean gordetzea eragozten ditu eta.
Horren aurrean bi aukera daude: maila bereko administratzaile anitz jartzea edo administratzaile nagusi bat eta administratzaile laguntzaileak bereiztea. Lehen kasuan root kontuaz gain beste batzuk irekiko dira. Bigarren aukeran, ordea, administratzaile bakarra egongo da eta zenbait erabiltzaile arruntek lan pribilegiatu batzuk egin ahal izango dute, ala nola, segurtasun-kopien kudeaketa.

## Kanpo estekak

* Datuak: Q255063
# Rootkit

Rootkit bat baimenduta ez dagoen erabiltzaile bati sarbidea emateko diseinatu den software pakete maltzurra da. Rootkit bat detektatzea oso zaila da, bere presentzia ezkutatzea posible delako. Gainera, malware mota hau detektatzeko erabiltzen diren seguritate softwareak ere infektatu dezake ; honen ondorioz, ez dituzte rootkit-ak detektatuko. Gehienetan, hackerrek haien biktimen ordenagailuetan sartzeko erabiltzen dute beraien informazio pribatua lapurtzekoa asmoz.

## Erabilerak

Software maltzur honek, ordenagailu baten administratzaileak egin ditzakeen aldaketa berdinak egin ditzake. Hau da Rootkit batek egin edo modifikatu ahal duena:
* Softwareak ezkutatu: malware honek, beste malware mota batzuk ezkutatu ditzake.
* Urrutiko sarbideak eman: urruneko sarbidea ahalbidetzen du eta, aldi berean, detektatzea saihesten dute.
* Seguritate programak aldatu: seguritatezko programak manipulatu eta desaktibatu egiten ditu, honen ondorioz detektatzeko zailak izaten dira. Normalean seguritate programak erabiltzen direlako malware hauek bilatzeko.
* Datuak lapurtu: datu pribatuak lapurtzea errazten du.
* Atzeko ateak sortu (backdoor): infektatutako ordenagailuan sarbide iraunkorrak sortzen ditu.
* Espiatu: Rootkit-ak jarraipen erreminta bezala erabili ahal dira.
* Intimitatea hautsi: erabiltzailearen intimitatea hausten du. Hau da, haren Internet trafikoa ikusi dezake.

## Rootkit motak

Sei mailatan banantzen dira Rootkit-ak. Kutsatutako zatiaren eta haren sakontasunaren arabera:
* Erabiltzaile motatakoak: infektatzen dutena sistema eragile baten administratzaile kontua da.
* Kernel motatakoak: sistema eragilearen maila berdinean egoten dira; beraz sistema osoa konprometituta uzten du (seguritate informatikako eraztuna ikusi).
* Hibridoak: konponente batzuk erabiltzaile mailan jartzen dira, besteak aldiz, kernel mailan.
* Firmware Rootkit-ak: ordenagailua amatatzen denean, firmwarean ezkutatzen dira. Honen ondorioz, ordenagailua pizten denean berriz ere martxan jartzen da malware hau.
* Bootkit-ak: kernel motaren aldaera bat, MBR infektatzen du. Rootkit mota hau zaharkituta dago.
* Birtualak: detektatzeko zailak dira. Sistema eragile originalarekin kargatzen dira, baina geroago makina birtual batean sartzen dute sistema eragilea bera.

## Identifikazioa

Malware mota honek ondo funtzionatzen badu, infektatu den erabiltzailea ez da konturatzen. Rootkit-ak detektatzeko modurik hoberena arlo honetan espezializatuta dagoen erreminta bat deskargatzea da. Hala ere, beste forma batzuk daude software maltzur hauek detektatzeko. Gailu bat kutsatuta dagoen konprobatzeko hainbat adierazle daude; adibidez, sistemaren portaera arraroa, aldaketak konfigurazioan edo aldizkakotasuna web orrialdetan eta web aktibitatetan.

## Kanpo estekak

* Datuak: Q14645
* Multimedia: Rootkits / Q14645
# Root (New York)

Root Ameriketako Estatu Batuetako inkorporatutako herri bat da. Montgomery konderrian dago, New York estatuan. 2.013 biztanle ditu, 51,08 kilometro koadroko azaleran banatuta.

## Ikus, gainera

* Montgomery konderrian

## Kanpo estekak

* Datuak: Q3708378
* Multimedia: Root, New York / Q3708378
# Roza Otunbaieva

Roza Isakovna Otunbaieva (errusieraz eta kirgizeraz: Роза Исаковна Отунбаева; Bixkek, Sobietar Batasuna, gaur egun Kirgizistan, 1950eko abuztuaren 23a) kirgizistandar politikaria da. 2010eko apiriletik 2011ko abendura Kirgizistango presidentea izan zen.

## Bizitza

Askar Akaieven agintaldian Atzerri ministroa izan zen. Ondoren Ameriketako Estatu Batuetan eta Erresuma Batuan Kirgizistango enbaxadore egon zen. 2005ean Akaiev kargugabetu zuen Tulipen Iraultzaren buruetako bat izan zen. 2010eko apirilean, beste altxamendu batek Kurmanbek Bakiev presidentea kargutik kendu zuen. Oposizioak Otunbaieva izendatu zuen presidente eta 2011ko abendura arte egon zen agintean.

## Erreferentziak

* ↑ Otunbaievak presidentetza hartu du Kirgizistanen. Berria, 2010eko uztailak 4, CC BY-SA 4.0, berria.eus (Noiz kontsultatua: 2022-1-30).

## Kanpo estekak

* Datuak: Q485136
* Multimedia: Roza Otunbayeva / Q485136
# Roz Kaveney

Roz Kaveney (Erresuma Batua, 1949ko uztailaren 9a) britainiar idazlea, kritikoa eta poeta da. Pop kulturarekin kritikoak diren lanak idazteagatik eta Midnight Rose idazle-kolektiboko kide nabarmenetako bat izateagatik ezaguna da.

## Bibliografia

* Tales From The Forbidden Planet (1987)
* More Tales from the Forbidden Planet (1990)
* Temps (1991)
* Eurotemps (1992)
* The Weerde: The Book of the Ancients Book 2 (1993, editorea eta kolaboratzailea)
* Reading The Vampire Slayer - The New, Updated Unofficial Guide To Buffy And Angel (2001)
* From Alien to the Matrix: Reading Science Fiction Film (2005)
* Superheroes!: Capes and Crusaders in Comics and Films (2006)
* Teen Dreams: Reading Teen Film and Television from 'Heathers' to 'Veronica Mars (2006)
* Battlestar Galactica: Investigating Flesh, Spirit, and Steel (2010)
* Nip/Tuck: Television That Gets Under Your Skin (2011)
* Tales from the House Band, Volume 1: A Plus One Music Anthology (2011)
* Rituals: Rhapsody of Blood, Volume One (2012)
* Dialectic of the Flesh. (2012)
* What If What's Imagined Were All True. (2012)
* Reflections - Rhapsody of Blood, Volume Two (2013)
* Resurrections - Rhapsody of Blood, Volume Three (2014)
* Tiny Pieces of Skull (2015)
* Datuak: Q7375302
* Multimedia: Roz Kaveney / Q7375302
# Rozadas (Bual)

Rozadas, Espainiako Asturias autonomia erkidegoko Bual udalerriko parrokia eta herri bat da. 2013ko erroldaren arabera 176 biztanle zituen.
# Roza Salih

Roza Salih (Glasgow, Eskozia, 1989) giza eskubideen aldeko ekintzailea da. 2005ean, 15 urte zituela, Glasgow Girls sortu zuen Drumchapel Institutuko ikasleekin. Glasgow Girls-ek Erresuma Batuko Mugen Zuzendaritzaren sarekadak, atxiloketak eta deportazioak geldiarazteko kanpaina egin zuen. Bere lagun Agnesa Murselaj, Kosovoko erromania, deportatzea eragotzi zuen.

## Ibilbidea

Salih 2001ean iritsi zen Eskoziara asilo bila. Familiak Ipar Irakeko Kurdistanetik ihes egin zuen aitona eta bi osabak erail ondoren Saddam Husseinen gobernuari aurka egiteagatik. Drumchapel Institutura joan zen eta Zuzenbidea eta Politika arloko ohoreekin graduatu zen Strathclydeko Unibertsitatean, 2013. urtean. Han ere Ikasleen Aniztasunerako eta Defentsarako Elkarteko lehendakariordea izan zen. Erresuma Batuko Ikasleen Nazioarteko Batzorderako hautatu zuten, baita Erresuma Batuko Ikasleen Batasun Nazionaleko (NUS, ingelesezko siglengatik) kontseilaria izateko ere.
2017an, Eskoziako Alderdi Nazionalak 13. Barrutian (Glasgow, Garscadden eta Scotstounhill) egindako kontseilura aurkeztu zen. Gainera, Kurdistanekiko Eskoziako Elkartasunaren sortzaileetakoa da. Eta Turkiako eskualde kurduetara joan da, giza eskubideen arloko sindikalisten eta ekintzaileen ordezkaritza baten parte gisa. 2016. urtean, Eskoziako Errefuxiatuen Kontseiluarekin eta Hezkuntza Estrategiako Batzordearekin lan egin zuen asilo bila dabiltzan pertsonentzako bekak finantzatzeko kanpaina egiteko. Chris Stephensen hauteskunde-barrutian egiten du lan, Glasgoweko Hego Mendebaldeko Alderdi Nazional eskoziarrean.

## Aintzatespenak

* 2017an, Saltire elkarteak Eskoziako Emakume Bikain izendatu zuen.
* BBCren "Munduko 100 emakume inspiratzaile eta eragingarrienak 2022an" saria jaso zuen.

## Erreferentziak

* ↑ People were angry, saying 'these are our weans': The Glasgow Girls 15 years on. 8 de agosto de 2016.
* ↑ «Glasgow Girls | Scottish Refugee Council» www.scottishrefugeecouncil.org.uk.
* 1 2 Meet Roza Salih, the inspiring woman hoping to become Scotland’s first elected asylum seeker. 3 de febrero de 2017.
* 1 2 «Glasgow girl Roza Salih has a new cause – fighting for independence» HeraldScotland.
* ↑ 🎥 Glasgow City Council candidate Roza Salih on why she is standing for council. .
* ↑ «30 Under 30: Roza Salih - YWCA Scotland | The Young Women's Movement» www.ywcascotland.org.
* ↑ Meet Scotland's 'outstanding' women. 7 de marzo de 2017.

## Kanpo estekak

* Datuak: Q20714031
* Multimedia: Roza Salih / Q20714031
# Roquebrune-sur-Argens kantonamendua

Roquebrune-sur-Argens kantonamendua Frantziako kantonamendu bat da. Var departamenduan dago, Proventza-Alpeak-Kosta Urdina eskualdean. Guztira 11 udalerri ditu eta Roquebrune-sur-Argens da bere hiriburua.

## Kanpo estekak

* Datuak: Q20680676
# Roque del Este

Roque del Este Afrikako uharte txikia da (0.06 km²), biztanlerik gabekoa, Kanarietan barruan dagoena, Las Palmasko probintziako Teguise udalerrian.
Lanzaroteren iparraldean kokatuta dago, Chinijo izeneko uhartedian.

## Kanpo estekak

* Datuak: Q966442
* Multimedia: Roque del Este / Q966442